[{"text_idx": "#000000", "text": "Luutiheduse mo\u0303o\u0303tmine, osteoporoos + TEST"}, {"text_idx": "#000001", "text": "Luutihedust saab mo\u0303o\u0303ta ultraheli aparatuuriga vo\u0303i ro\u0308ntgenmeetodil selgroo nimme- piirkonnast ja reieluukaelast vo\u0303i randmepiirkonnast. Ultrahelimeetod sobib haiguse so\u0303eluuringuks, ta\u0308psemaks diagnoosiks on vajalik ro\u0308ntgenmeetodil uuring. Protseduur on mo\u0303lemal juhul valutu ning ohutu ja kestab ca 5 minutit ulraheli aparatuuriga ja 10-15 minutit ro\u0308ntgen aparaadiga."}, {"text_idx": "#000002", "text": "Ro\u0308ntgenuuringuga osteoporoosi ei diagnoosita. Ro\u0308ntgenuuringuid kasutatakse luumurdude kindlakstegemiseks."}, {"text_idx": "#000003", "text": "Vere- ja uriinianalu\u0308u\u0308sidega on vo\u0303imalik kindlaks teha osteoporoosi po\u0303hjuseid ja luukoe resorptsiooni (lammutamise) kiirust. Analu\u0308u\u0308side vajaduse u\u0308le otsustab arst, enamikul juhtudest ei ole need vajalikud. Analu\u0308u\u0308se ei ma\u0308a\u0308rata ka vahetult pa\u0308rast luumurdu, vaid oodatakse a\u0308ra luu paranemine."}, {"text_idx": "#000004", "text": "Vajalik on pere- vo\u0303i eriarsti saatekiri ja eelnev registreerimine nimetatud telefonil."}, {"text_idx": "#000005", "text": "on skeleti haigus, mille puhul va\u0308heneb luude mass ja ha\u0308irub luukoe struktuur. Selliste muutuste tagaja\u0308rjel muutuvad luud hapraks ja ho\u0303redaks ning murduvad kergesti. Luu mineraalse tiheduse ma\u0308a\u0308ramine on oluline, sest see aitab diagnoosida osteoporoosi enne luumurdude teket."}, {"text_idx": "#000006", "text": "Tulemused esitatakse ko\u0303rvalekaldena e. standarddeviatsioonina (SD), mida va\u0308ljendatakse Z- ja T-skoorina. Z-skoor on uuritava tulemus vo\u0303rreldes sama vanade ja samast soost inimeste luutihedusega. T-skoor on uuritava tulemus vo\u0303rrelduna noorte tervete ta\u0308iskasvanute luude maksimaalse tihedusega. Osteoporoosi diagnoosimise kriteeriumiks on T-skoor alates -2,5 SD, mo\u0303o\u0303detuna selgroo nimmeosast vo\u0303i reieluukaela piirkonnast."}, {"text_idx": "#000007", "text": ">50-aastastel naistel, kellel on olnud luumurd vo\u0303i esineb va\u0308hemalt 3 riskifaktorit\nNaistel, kellel menopaus algas enne 45. eluaastat\nRo\u0308ntgenfilmil esineb osteoporoosile iseloomulikke selgroolu\u0308lide muutusi vo\u0303i kahtlus osteoporoosile\nKorduvad luumurrud vo\u0303i luumurrud minimaalse trauma tagaja\u0308rjel\nKehapikkuse va\u0308henemine u\u0308le 5 cm"}, {"text_idx": "#000008", "text": "Luude mineraalne tihedus ma\u0308a\u0308rab luude tugevuse. Madal luude mineraalne tihedus suurendab luumurru riski."}, {"text_idx": "#000009", "text": "Vanus \u2013 >90% reieluukaela murdudest esineb >50 aastastel inimestel. Vanemaealistel on luumurru risk so\u0303ltumata luude mineraalsest tihedusest suurem."}, {"text_idx": "#000010", "text": "Naissugu \u2013 naised, eriti postmenopausaalsed, on meestest vastuvo\u0303tlikumad luukaole. Naistel on ka eluaegne luumurru risk suurem kui meestel: naistel 40-50%, meestel 13-22%."}, {"text_idx": "#000011", "text": "Osteoporoos perekonnas \u2013 kui peres kellelgi on olnud luumurd (eeska\u0308tt reieluukaela murd), suureneb luumurru risk so\u0303ltumata luutihedusest."}, {"text_idx": "#000012", "text": "Eelnev luumurd \u2013 eelnev luumurd suurendab igasuguse murru riski 86% vo\u0303rreldes inimestega, kellel ei ole olnud u\u0308htegi luumurdu."}, {"text_idx": "#000013", "text": "Rass \u2013 osteoporoos on sagedasem valge ja aasia rassi esindajatel"}, {"text_idx": "#000014", "text": "Menopaus ja ta\u0308ielik munasarjade eemaldamine \u2013 kuna naissuguhormoonide kaitsev toime luustikule kaob, suureneb osteoporoosi risk. O\u0308strogeenide toimel saavad luud ehitavad rakud (osteoblastid) elada kauem ja uue luu moodustumine on soodustatud, menopausis on luu ainevahetus nihkunud luude lammutumise ehk resorptsiooni suunas. Eriti kiire on luukoe kadu esimesel 5 aastal pa\u0308rast menopausi, ulatudes kuni 5%-ni aastas."}, {"text_idx": "#000015", "text": "Pikaajaline glu\u0308kokortikoidravi \u2013 glu\u0308kokortikoidravi loetakse pikaajaliseks, kui see kestab u\u0308le 3 kuu. Glu\u0308kokortikoidravi suurendab luumurru riski. Glu\u0308kokortikoidhormoonide hulka kuuluvad prednisoloon ja metu\u0308u\u0308lprednisoloon (Prednison, Medrol, Dexamethason)."}, {"text_idx": "#000016", "text": "Kroonilised haigused \u2013 paljud haigused, nt.reumatoidartriit, su\u0308steemsed sidekoehaigused, endokriinhaigused mo\u0303jutavad luude ainevahetust. Na\u0308iteks ko\u0303rvalkilpna\u0308a\u0308rmete u\u0308letalitluse korral antakse luudele ma\u0308rku, et veres pole piisavalt kaltsiumi ja nad peaksid endas ladestuva kaltsiumi verre paiskama. See viib luude tiheduse va\u0308henemisele ja suurendab luumurru riski."}, {"text_idx": "#000017", "text": "Hu\u0308pogonadism meestel \u2013 meessuguhormoonide defitsiit suurendab meestel luumurru riski. Kastratsioon nt.eesna\u0308a\u0308rme va\u0308hi to\u0303ttu kiirendab luukoe kadu, mis on esimestel aastatel va\u0308ga kiire, umbes samasugune kui naistel menopausi esimestel aastatel."}, {"text_idx": "#000018", "text": "Lisaks on olemas teisesed mittemuudetavad riskifaktorid, nt. erinevad haigused ja ravimid, mis mo\u0303jutavad luude remodelleerumist vo\u0303i suurendavad kukkumisriski, mis omakorda suurendab luumurruriski. Na\u0308iteks seedetrakti haigused, pa\u0308rilikud haigused, liikumatus, ravimitest uinutid, rahustid, krambivastased ained, l-tu\u0308roksiin, metotreksaat, aromataasi inhibiitorid."}, {"text_idx": "#000019", "text": "Alkoholi tarbimine \u2013 alkoholi tarbimine u\u0308le 2 u\u0308hiku pa\u0308evas suurendab osteoporootilise murru riski 40% vo\u0303rreldes nendega, kes alkoholi u\u0308ldse ei tarvita. Alkoholi kuritarvitamine po\u0303hjustab sekundaarset osteoporoosi, sest alkoholil on otsene kahjustav toime osteoblastidele (luukude ehitavatele rakkudele) ja alkohoolikutel on sageli halb toitumine."}, {"text_idx": "#000020", "text": "Suitsetamine \u2013 suitsetajatel on ko\u0303rgem luumurru risk"}, {"text_idx": "#000022", "text": "Halb toitumine \u2013 o\u0303ige toitumine vo\u0303ib a\u0308ra hoida osteoporoosi tekke. Vajalik on piisav kaltsiumi ja vitamiin D sisaldus igapa\u0308evases toidus."}, {"text_idx": "#000023", "text": "So\u0308o\u0308misha\u0308ired \u2013 anorexia nervosa ja buliimia suurendavad osteoporoosi riski"}, {"text_idx": "#000024", "text": "Ebapiisav kehaline koormus \u2013 istuva eluviisiga inimestel on suurem reieluukaela murru to\u0303ena\u0308osus kui kehaliselt aktiivsetel inimestel. Na\u0308iteks on naistel, kes istuvad pa\u0308evas u\u0308le 9 tunni, 50% suurem reieluukaela murru risk vo\u0303rreldes nendega, kes istuvad alla 6 tunni pa\u0308evas."}, {"text_idx": "#000025", "text": "Sage kukkumine \u2013 suurendab luumurru riski. 90% reieluukaela murdudest on kukkumise tagaja\u0308rg. Kukkumise po\u0303hjuseks vo\u0303ivad olla tasakaaluha\u0308ired, no\u0303rgad lihased vo\u0303i va\u0308lised tegurid, nt. libe tee, takistused teel, libedad jalano\u0303ud."}, {"text_idx": "#000026", "text": "Luu tippmass on maksimaalne luu mass, mis elu jooksul omandatakse. Inimese organism pole vo\u0303imeline ise kaltsiumi tootma. Kehas asub 99% kaltsiumist luukoes (ca 1000-1200 g). Tavaliselt saavutatakse luu tippmass umbes 30.-ndaks eluaastaks."}, {"text_idx": "#000027", "text": "Luu tippmass on ma\u0308a\u0308ratud geneetiliselt, kuid on rida tegureid, mi mo\u0303jutavad luude arengut ja tippmassi. Nendeks teguriteks on erinevad elustiili faktorid (toitumine, fu\u0308u\u0308siline aktiivsus/treening, suitsetamine) ja haigused. Regulaarne treening vo\u0303ib noorukiea jooksul suurendada luumassi 1-2% aastas, samuti parandab treening luude ehitust ja keha ru\u0308hti."}, {"text_idx": "#000028", "text": "Toitumise juures tuleb ta\u0308helepanu po\u0308o\u0308rata kaltsiumile ja D-vitamiinile. Toit peab sisaldama lisaks ku\u0308llaldaselt su\u0308sivesikuid ja valke, et kujuneks parima ehituse ja tugevusega luukude. Luu tippmass hakkab va\u0308henema 30.-ndatel eluaastatel. Ko\u0303ige kiirem on luukadu naistel menopausi esimesel viiel aastal, kui naine vo\u0303ib kaotada luumassist 5% aastas, edasi protsess aeglustub, luukadu on 1-2% aastas."}, {"text_idx": "#000031", "text": "Kaltsiumi sisaldavad piimatoidud, osad rohelised ko\u0308o\u0308giviljad (brokkoli, ka\u0308harkapsas); kalakonservid va\u0308ikesest kalast koos luudega (nt.sardiinid); pa\u0308hklid, mandlid; aprikoosid, kuivatatud viigimarjad, tofu. Kohv ja liigne soolatarbimine vo\u0303ivad suurendada kaltsiumi kehast va\u0308ljaviimist. Kaltsiumipreparaate lisaks tarvitada arsti soovitusel, kui toiduga ei saada piisavalt kaltsiumi. Kaltsiumi paremaks imendumiseks on soovitav pa\u0308evadoos jagada mitmeks annuseks, maksimaalne u\u0308hekordne annus on 500 mg."}, {"text_idx": "#000032", "text": "D-vitamiin \u2013 on aine, mida vajatakse kaltsiumi imendumiseks. Toiduained, mis sisaldavad D-vitamiini on kalamaksao\u0303li, vo\u0303i, margariin, juust, munakollane, rasvane kala, maks, pa\u0308rm, piim."}, {"text_idx": "#000034", "text": "Ta\u0308iskasvanutel 800-1000 IU pa\u0308evas ehk 20-25 mikrogrammi pa\u0308evas\nO\u0303ues liikuvatel eakatel lisaks 400 IU ehk 10 mikrogrammi pa\u0308evas\nTubastel eakatel lisaks 600-800 IU ehk 15-20 mikrogrammi pa\u0308evas\nLastel, noorukitel ja rinnaga toitvatel emadel lisaks 200-400 IU ehk 5-10 mikrogrammi pa\u0308evas"}, {"text_idx": "#000035", "text": "* 1 mikrogramm = 40 RU\u0308 (rahvusvaheline u\u0308hik)"}, {"text_idx": "#000036", "text": "Osteoporoosi ennetuses on oluline ka kehaline koormus.\nTreening aitab nooremas eas saavutada ko\u0303rgemat luu tippmassi. Fu\u0308u\u0308silise tegevuse ka\u0308igus saavad luud signaali, et nad peavad olema tugevad. Fu\u0308u\u0308siline treening peab olema regulaarne, enamasti piisab, kui treenitakse 3-4 korda na\u0308dalas, 30-40 minutit korraga. Osteoporoosi ennetuseks peetakse parimateks ja\u0308rgmisi spordialasid: ko\u0303nd/kepiko\u0303nd, so\u0308rkjooks, treppidest ka\u0308imine, tennis, vo\u0303rkpall, aeroobika, tai chi, tantsimine, jo\u0303usaalitreening. Treeningu valik so\u0303ltub inimese vanusest, tervislikust seisundist, treenitusest. Kehaliste harjutuste programm peab olema individuaalne, soovitav on konsulteerida enne treeningu algust oma arsti ja sporditreeneriga."}, {"text_idx": "#000037", "text": "Teised elustiilifaktorid, mis on olulised osteoporoosi ennetuses:\nSuitsetamine \u2013 suitsetajad kaotavad luukude kiiremini kui mittesuitsetajad\nRavimid \u2013 osade ravimite tarvitamine kiirendab osteoporoosi algust"}, {"text_idx": "#000038", "text": "Normaalne kehakaal \u2013 alakaalulisus (KMI<20 kg/m2) on osteoporoosi riskifaktor. Eriti ohtlikuks peetakse noorte naiste ko\u0303hnumisega lo\u0303ppevaid dieete ja so\u0308o\u0308misha\u0308ireid nagu na\u0308iteks anorexia nervosa. Tuleb sa\u0308ilitada tervislik kehakaal, KMI=20-25 kg/m2"}, {"text_idx": "#000039", "text": "Mo\u0303o\u0303dukas regulaarne kehaline koormus on luude tervisele hea, liigne kehaline koormus ja va\u0308hene toidu kaloraaz\u030c suurendavad osteoporoosi riski. U\u0308letreening vo\u0303ib po\u0303hjustada tu\u0308tarlastel amenorro\u0308ad, naissuguhormoonide defitsiiti."}, {"text_idx": "#000040", "text": "Menopausieas osteopeeniaga naistele, kellel on nn. u\u0308leminekuea vaevused seoses naissuguhormoonide ja\u0308rsu va\u0308henemisega, sobib hormoonasendusravi nii osteoporoosi ennetuseks kui ka menopausi vaevuste leevendamiseks. Hormoonasendusravi va\u0308hendab luumurru riski pa\u0308rast pikaaegset ravi. Hormoonasendusravi alustab ja patsienti ja\u0308lgib gu\u0308nekoloog."}, {"text_idx": "#000041", "text": "Vastake JAH vo\u0303i EI allja\u0308rgnevatele ku\u0308simustele"}, {"text_idx": "#000042", "text": "Perekondlikud riskifaktorid, mida muuta ei saa:\n1. Kas teie isal vo\u0303i emal on diagnoositud osteoporoosi vo\u0303i on olnud luumurd va\u0308ikese trauma vo\u0303i kukkumise ja\u0308rel?\n2. Kas teie isal vo\u0303i emal oli vanemas eas seljas ku\u0308u\u0308r (turja piirkonnas)?"}, {"text_idx": "#000044", "text": "11. U\u0308le 45-aastastele naistele: Kas teil oli varane menopaus < 45 aasta vanuselt?\n12. Kas Teil on olnud menstruatsioonides vahesid u\u0308le 12 kuu (mitte raseduse to\u0303ttu)?\n13. Kas teil on eemaldatud munasarjad enne 50-ndat eluaastat ja pole alustatud naissuguhormoonidega asendusravi?"}, {"text_idx": "#000045", "text": "14. Kas teil on meessuguhormoonide puudulikkuse na\u0308hte nt. impotentsus, liibido langus?\n15. Kas tarvitate regulaarselt alkoholi rohkem kui 2 u\u0308hikut pa\u0308evas (1 u\u0308hik on 250 ml o\u0303lut, 80 ml veini ja 25 ml 40% alkoholi)?\n16. Kas te suitsetate vo\u0303i olete kunagi suitsetanud?\n17. Kas teie igapa\u0308evane fu\u0308u\u0308siline tegevus kestab va\u0308hem kui 30 minutit (majapidamisto\u0308o\u0308d, aiato\u0308o\u0308d, ka\u0308imine, jooksmine jne.)?\n18. Kas te va\u0308ldite vo\u0303i allergia to\u0303ttu ei tarvita piima ja piimatooteid ning ei tarvita kaltsiumit sisaldavaid toidulisandeid?\n19. Kas olete o\u0303ues va\u0308hem kui 10 minutit pa\u0308evas ning ei tarvita D-vitamiini sisaldavaid toidulisandeid?"}, {"text_idx": "#000046", "text": "Isegi kui vastasite \u201cjah\u201d rohkem kui u\u0308hele ku\u0308simusele, ei ta\u0308hista see teil osteoporoosi olemasolu. Positiivsed vastused ku\u0308simustikule viitavad sellele, et teil on olemas riskifaktorid, mis vo\u0303ivad viia osteoporoosi ja osteoporootilise luumurru tekkeni."}, {"text_idx": "#000047", "text": "Ko\u0303hurasv on naistel seotud osteoporoosi riskiga\nKeha trimmimise alustamine \u2013 pseudovalemid ja liha/rasva massi muutumise ja\u0308lgimine"}]